மின்னோட்டமானி
{{தலைப்பை மாற்றுக}}
 [[File:Amperemeter hg.jpg|thumb|right|நகரும் இரும்பு மின்னோட்டமானியின் விபரிப்பு மாதிரி ஒன்றின் படம்]]
 
 '''மின்னோட்டமானி''' அல்லது '''ஆம்ப்பியர்மானி''' அல்லது '''அம்பியர்மானி''' (''ammeter'')என்பது ஒரு மின்சுற்றில் பாயும் [[மின்னோட்டம்|மின்னோட்டத்தை]] அளந்திடப் பயன்படும் கருவி. அளக்கப்படவேண்டிய மின்னோட்டத்தின் அளவைப் பொறுத்து இது மில்லி மின்னோட்டமானி, மைக்ரோ மின்னோட்டமானி எனவும் வகைப்படுத்தப்படும். மின்னோட்டமானி மின்சுற்றில் தொடரிணைப்பிலேயே இணைக்கப்பட வேண்டும். மேலும் மின்னோட்டமானியின் மின்தடை மிகக்குறைவாக இருத்தல் வேண்டும்; அப்போதுதான் சுற்றில் பாயும் மின்னோட்டத்தின் அளவு மாறாது.&lt;ref&gt;{{cite journal |first=L.A. |last=Geddes |date=Feb–Mar 1996 |title=Looking back: How measuring electric current has improved through the ages |journal=IEEE Potentials |volume=15 |pages=40–42|doi=10.1109/MP.1996.481376 |s2cid=11392090 }}&lt;/ref&gt;&lt;ref&gt;{{cite book |first=Brian |last=Bowers  |orig-year=1975 |year=2001 |title=Sir Charles Wheatstone FRS: 1802–1875 |series=IEE History of Technology Series |pages=104–105 |place=London, UK |publisher=[[Institution of Electrical Engineers]] / [[Science Museum, London|Science Museum]] |isbn=0-85296-103-0 |oclc=48111113 |doi=10.1049/PBHT029E}} &lt;!-- The IET Library linked through the DOI shows several people as editors, and edits in 2019 after the 2001 publication, and lists a different author. These all appear to be somehow related to the entry in the IET e‑book library, and not the actual biography. I recommend not inserting them into the citation. I went with just what was in the ISBN data on WorldCat, for the printed (and e‑book) editions, both of which are cataloged the same. --&gt;&lt;/ref&gt;&lt;ref&gt;{{LSJ|r(e/os|{{math|ῥέος}}}}, {{LSJ|i(/sthmi|{{math|ἱστάναι}}|ref}}&lt;/ref&gt;
 
 == நேர்த்திசை மின்னோட்டமானி (D.C. Ammeter) ==
 குறைவான மின்தடை கொண்ட மின்தடையாக்கி ஒன்றை இயங்குசுருள் கால்வனாமீட்டருடன் &lt;u&gt;பக்க இணைப்பாக&lt;/u&gt; இணைத்தால், அது நேர்த்திசை மின்னோட்டமானி எனப்படும். குறைந்த மின்தடையுடைய மின்தடையாக்கி இணைத்தடம் (shunt) எனப்படும். இணைத்தடத்தின் மின் தடை குறையக் குறைய மின்னோட்டமானியின் மின்னோட்ட-நெடுக்கம் (range) அதிகரிக்கும்.
 
 == மாறுதிசை மின்னோட்டமானி (A.C. Ammeter) ==
 [[File:Zero-Center Ammeter.JPG|thumb|right|பூச்சிய மைய மின்னோட்டமானி]]
 நேர்த்திசை மின்னோட்டமானியை [[மாறுதிசை மின்னோட்டம்|மாறுதிசை மின்னோட்டத்தை]] அளவிடப் பயன்படுத்த முடியாது. ஏனெனில், மாறுதிசை மின்னோட்டத்தின் திசைமாறும் இயல்பு நேர்த்திசை மின்னோட்டமானியின் குறிமுள்ளை அலைவுறச் செய்து கொண்டே இருக்கும்; எனவே, குறிப்பிட்டு ஒரு அளவீட்டினை அளவிடவே முடியாது. எனவே தான், மாறுதிசை மின்னோட்டமானி தேவைப்படுகிறது. கீழே கொடுக்கப்பட்டுள்ள கருவிகள் மாறுதிசை மின்னோட்டத்தை அளவிடப் பயன்படுத்தப் படுகின்றன:
 # இயங்கு இரும்பு கருவிகள் (moving-iron instruments) - காந்தப்புலத்தில் வைக்கப்பட்டுள்ள உலோகத்தண்டுகளுக்கு இடையே ஏற்படும் விலக்கத்தின் அடிப்படையில் வேலை செய்கின்றன.
 # சுடுகம்பி கருவிகள் (hot wire instruments) - மின்னோட்டம் தாங்கிய கம்பியில் உருவாகும் விரிவின் அடிப்படையில். (இக்கருவி நேர்த்திசை, மாறுதிசை மின்னோட்டம் இரண்டையும் அளவிடும்)
 # அலைதிருத்தி வகை கருவிகள் (rectifier instruments) - மாறுதிசை மின்னோட்டத்தை நேர்த்திசை மின்னோட்டமாக மாற்றிய பிறகு அளவிடும் முறை.
 # [[டைனமோமீட்டர்]] கருவிகள் (dynamometer instruments)
 # டையோடு-வால்வு வோல்ட்மீட்டர் (diode-valve voltmeter)
 # கேத்தோடு கதிர் அலைவரைவி (cathode ray oscilloscope CRO).
 
 === 500Hz அதிர்வெண்ணிற்கு மேல் ===
 500&amp;nbsp;Hz அதிர்வெண்ணிற்கு மேல் கொண்ட மாறுதிசை மின்னோட்டத்தை இயல்பான மாறுதிசை மின்னோட்டமானியின் உதவியால் அளந்திட முடியாது; எனவே, வெப்ப வகைக் கருவிகள் (thermal type instruments) மூலம் கேள் அதிர்வெண் (AF), வானொலி அதிர்வெண் (RF) மின்னோட்டங்களை அளவிடலாம்.
 
 ==மேற்கோள்கள்==
 {{reflist}}
 
 == குறிப்புதவி ==
 * இயல்பியல் களஞ்சியம் - ப.க. பொன்னுசாமி - பக். 188, 189
 == வெளி இணைப்புகள் ==
 {{விக்கிமூலம்|இளையர் அறிவியல் களஞ்சியம்/அம்மீட்டர்}}
 [[பகுப்பு:இயற்பியல்]]
 [[பகுப்பு:பொறியியல்]]
 [[பகுப்பு:கருவிகள்]]